เตรียมจับ 4 พนักงานรถไฟใต้ดิน
ประชาไท-20 ม.ค.48 จากเหตุการณ์อุบัติเหตุรถไฟฟ้าใต้ดินชนกันเมื่อวันที่17ม.ค. ที่ผ่านมา และได้มีการตั้งคณะกรรมาการสอบสวนหาข้อเท็จจริงเพื่อตรวจสอบความผิดพลาด โดย พล.ต.ต.กมล แก้วสุวรรณ รอง ผบช.น. หัวหน้าชุดสอบสวนข้อเท็จจริงอุบัติเหตุรถไฟฟ้าใต้ดินชนกันพร้อมด้วย พล.ต.ต.ปราโมท ปทุมวงศ์ ผบก.น.1 เรียกประชุมเจ้าหน้าที่ฝ่ายสืบสวนสอบสวนคลี่คลายคดี ร่วมกับเจ้าหน้าที่กองพิสูจน์หลักฐานและผู้เชี่ยวชาญด้านการวางระบบการเดินรถไฟฟ้าใต้ดิน บริษัทซีเมนต์ จำกัด เข้าร่วมชี้แจงถึงกลไกระบบการทำงานของเครื่องยนต์อย่างละเอียด ภายในห้องประชุมชั้น 3 กองบังคับการตำรวจนครบาล 1 (บก.น.1) โดยที่ประชุมสรุปว่า อุบัติเหตุที่เกิดขึ้น มีสาเหตุมาจากตัวบุคคลค่อนข้างแน่นอน ซึ่งพบผู้กระทำผิดรวม 4 คน เป็นพนักงานขับรถ 2 คน คือ มีนายธนพล นิธิโชติยานนท์ และนายธวัชชัย กัญญา (พนักงานขับขบวนรถเปล่าและขบวนรถพ่วง) รวมทั้งพนักงานควบคุมสั่งการอีก 2 คน มีนายรังสรรค์ สวัสดิมงคล และนายจรัสดล บุญมาก หัวหน้าผู้ควบคุมรถ ซึ่งพนักงานสอบสวน เตรียมขอศาลเพื่ออนุมัติออกหมายจับทั้ง 4 คน ในข้อหา กระทำการโดยประมาทเป็นเหตุให้ผู้อื่นได้รับบาดเจ็บ และกระทำการโดยประมาทเป็นเหตุให้ผู้อื่นได้รับบาดเจ็บสาหัสต่อไป 
ประชาไท-20 ม.ค.48 จากเหตุการณ์อุบัติเหตุรถไฟฟ้าใต้ดินชนกันเมื่อวันที่17ม.ค. ที่ผ่านมา และได้มีการตั้งคณะกรรมาการสอบสวนหาข้อเท็จจริงเพื่อตรวจสอบความผิดพลาด โดย พล.ต.ต.กมล แก้วสุวรรณ รอง ผบช.น.